**Tantárgy**

**KÖVETELMÉNYRENDSZER**

|  |
| --- |
| **Semmelweis Egyetem** Oktatási szervezeti egység megnevezése: **Általános Orvostudományi Kar** Farmakológiai és Farmakoterápiás Intézet |
| **Tantárgy neve:** Gyógyszertan I, II  **Tantárgy típusa:** kötelező  **kódja:** FOKOFRM063\_1M, FOKOFRM063\_2M  **kreditértéke:** 2 (7. szemeszter), 3 (8. szemeszter) |
| **Tantárgy előadójának neve:** Dr. Köles László egyetemi docens |
| **Tanév:** 2016/2017. |
| **A tantárgy feladata a képzés céljának megvalósításában:**  A gyógyszertan és méregtan tárgya felöleli a klinikai gyakorlatban használt gyógyszerek hatásának, hatásmechanizmusának, szervezetbeli sorsának, mellékhatásának, toxicitásának, interakcióinak, klinikai alkalmazásának és a legszükségesebb receptírási követelményeknek az ismertetését. A gyógyszertan, mint szintetizáló tudomány épít a korábban tanult elméleti (élettan, biokémia, orális patológia) és klinikai (belgyógyászat) tárgyak ismeretére. |
| **A tárgy tematikája (heti bontásban):**  A tárgyat a Farmakológiai és Farmakoterápiás Intézet oktatja két féléven keresztül IV. éves fogorvostan hallgatók számára.  Az előadások óraszáma az I. és II félévben 1 óra/hét, azaz 14 óra/félév  A gyakorlatok óraszáma az I. félévben 1 óra/hét, azaz 14óra/félév  a II. félévben 2 óra/hét, azaz 28 óra/félév  Az előadásoknak az adott téma ismertetésén kívül fontos célja a speciális, fogorvosok számára fontos gyógyszertani problémák felvetése. A gyakorlatokon kerül sor a fogászati szempontból kiemelt témák részletes, alapos megtárgyalására, és az előadáson nem szereplő anyagrészek ismertetésére. A gyakorlatok feladata továbbá a receptírás szabályainak megtanítása, adott betegségre a megfelelő hatóanyag kombinációk felírása.  **Az előadások és gyakorlatok tematikája a következő:**  **I. szemeszter**  1. Bevezetés a farmakológiába, Farmakodinámia.  2. Farmakokinetika. Biológiai hasznosulás, eloszlási térfogat, clearance, felezési idő. A receptírás alapjai.  3. A vegetatív idegrendszeri neurotranszmisszió alapjai. Általános érzéstelenítők.  4. Kolinerg izgatók. Kolinerg bénítók. Harántcsíkolt izom relaxánsok.  5. Szimpatikus izgatók. A légzés farmakológiája  6. Béta-blokkolók. Alpha blokkolók, a szimpatikus tónust csökkentő egyéb szerek  7. Neurodegeneratív betegségek gyógyszerei, nootróp szerek, étvágycsökkentők  8. Szedatohipnotikumok. 1. demonstráció.  9. Antipszichotikumok. Antiepileptikumok  10. Antidepresszánsok és mánia ellenes szerek. Fertőtlenítők  11. Penicllinek, carbapemenek, monobaktámok, laktamázgátlók. Cephalosporinok, glikopeptid antibiotikumok. 2. demonstráció.  12. Makrolidek, ketolidek, linkózamidok, streptograminok. Aminoglikozidok, Chloramphenicol, Tetraciklinek, Glicilciklinek, Linezolid  13. Girázgátlók, fólsavantagonista antibiotikumok, metronidazol. Antituberkulotikumok, speciális antibiotikumok (polimixinek, bacitracin, nitrofurantoin, foszfomycin)  14. Vírusellenes gyógyszerek. Gomba-, protozoon- és féregellenes szerek  **II. szemeszter**   1. A thrombocyta aggregációra ható gyógyszerek. Antiarrhythmiás gyógyszerek. Perifériás érbetegségekben használt gyógyszerek, lokális keringésfokozók. Vérképzésre ható szerek. 2. Antikoagulánsok, fibrinolítikumok, vérzéscsillapítók. Antihiperlipidémiás szerek. 3. A szívelégtelenség kezelési stratégiája. Pozitív inotrop szerek. Diuretikumok. 4. Az angina pectoris kezelésében használt gyógyszerek. Antihipertenzív szerek 5. A cukorháztartásra ható gyógyszerek. 1. Demonstráció. 6. Fekély és refluxbetegség kezelésében használt gyógyszerek. A gasztrointesztinális rendszer farmakológiája 7. Nem-szteroid gyulladásgátlók és egyéb nem-kábító fájdalomcsillapítók. Köszvényellenes szerek. A migrén kezelésében használt gyógyszerek. 8. Gluko- és mineralokortikoidok. Méh és simaizomra ható szerek. A pajzsmirigyműködésre ható gyógyszerek. 9. Helyi érzéstelenítők. Hipofízis és hipotalamusz hormonok. Nemi hormonok. Fogamzásgátlók. 10. A csontanyagcserére ható gyógyszerek. Opioid fájdalomcsillapítók. Kábítószerabúzus 11. A rheumathoid arthritis gyógyszeres kezelése. Immunfarmakológia. 12. 2. Demonstráció. Receptírás. 13. Tumorellenes szerek. Retinoidok. 14. Fogászati toxikológia. Konzultáció. Receptírás vizsga. |
| **A foglalkozásokon való részvétel követelményei és a távolmaradás pótlásának lehetősége:**  Az előadásokon és a gyakorlatokon való részvétel kötelező.  A Gyógyszertan előadásokról és gyakorlatokról a megengedett a hiányzások száma a TVSz szerinti 25 %.  A hatályos TVSz pótlási lehetőség biztosítását nem írja elő. Mindazonáltal, a Farmakológiai és Farmakoterápiás Intézet kritikus hiányzásszám esetén, egészségügyi okból történt, igazolt hiányzás esetében, méltányossági alapon, egyéni elbírálás alapján, a pótlást konzultáció formájában maximum 1 alkalommal félévenként biztosítja. Egy-egy napot érintő akadályoztatás esetén a hallgatók az aktuális hét bármelyik órarendi gyakorlatán pótolhatják az elmaradt gyakorlatot. |
| **Az igazolás módja a foglalkozásokon és a vizsgán való távollét esetén:**  Az előadásokról és a gyakorlatokról való hiányzás semmilyen címen nem haladhatja meg sem az előadások, sem a gyakorlatok 25%-át ezért a távolmaradás igazolása nem szükséges. Kritikus hiányzásszám esetén, egészségügyi okról igazolás bemutatható, ez esetben a hallgató méltányossági alapon egy konzultációs gyakorlat formájában pótlást kérhet maximum 1 alkalommal félévenként (lásd fent).  Vizsgáról való távolmaradás esetén a TVSz rendelkezései iránymutatók. |
| **A félévközi ellenőrzések (beszámolók, zárthelyi dolgozatok) száma, témaköre és időpontja, pótlásuk és javításuk lehetősége:**  Évközi számonkérések száma: félévente 2 alkalommal. Az évközi számonkérésen a részvétel nem kötelező, a Farmakológiai és Farmakoterápiás Intézet a hallgatókat az aktuális szemeszter kezdetén közzétett, pozitív ösztönzőkkel igyekszik motiválni. Mivel az évközi számonkérés nem kötelező, pótlására lehetőséget nem biztosítunk. A demonstrációk időpontját és témáját a tanév kezdetekor ismertetjük hallgatóinkkal. |
| **A félév végi aláírás követelményei:**  A félév végi aláírás megszerzésének feltétele a gyakorlatokon és az előadásokon történő részvétel a TVSz által előírt módon. |
| **Az osztályzat kialakításának módja:**  Az osztályzatot a vizsgáztató(k) a szóbeli vizsgán nyújtott teljesítmény alapján adják. A hallgatók a kollokviumon két tételsorból húznak 1-1 (összesen 2) tételt, a szigorlaton 3 tételsorból 1-1 (összesen 3) tételt. A szigorlat részét képezi az előzetes receptvizsga írásban a gyakorlatvezetőnél. Bármelyik vizsgarész elégtelenre teljesítése elégtelen vizsgajegyet jelent. |
| **A vizsga típusa:** a 7. szemeszter végén kollokvium (szóban, az adott félév – Gyógyszertan I. – anyagából, tételhúzással), a 8. szemeszter végén szigorlat (szóban, tételhúzással, a Gyógyszertan I-II tárgy teljes anyagából, a szigorlat részét képezi az előzetes receptvizsga írásban a gyakorlatvezetőnél). |
| **Vizsgakövetelmények:** Kollokvium (7. szemeszter): A vizsga a félév tananyagának számonkérése.  Szigorlat (8. szemeszter): A vizsga a Gyógyszertan I-II teljes tananyagának számonkérése.  - a szigorlat részét képezi az előzetes receptvizsga írásban a gyakorlatvezetőnél. |
| **A vizsgajelentkezés módja:**  A vizsgajelentkezés a NEPTUN rendszeren keresztül történik. |
| **A vizsgajelentkezés módosításának rendje:**  A Neptun-rendszerben az aktuális egyetemi és kari előírások szerint. |
| **A vizsgáról való távolmaradás igazolásának módja:**  Vizsgáról való távolmaradás esetén a TVSz rendelkezése iránymutató. |
| **A tananyag elsajátításához felhasználható jegyzetek, tankönyvek, segédletek és szakirodalom listája:**  Gyires Klára – Fürst Zsuzsanna: A farmakológia alapjai c. tankönyv (Medicina, 2011)  Az előadások és a gyakorlatok anyaga. Segédanyagok:  A Farmakológiai és Farmakoterápiás Intézet honlapján: http://semmelweis.hu/pharmacology/ |